Miután két Pride-rendezvényt megzavartak a szélsőjobboldali provokátorok a múlt héten, harmadjára már nem jártak sikerrel. A Mérce írta meg: két tiltakozó csoport is megjelent az Auróránál. Budaházy Edda melegellenes aktivista és két társa jelent meg, ám a rendezők megtagadták a beengedésüket. Erre az egyik férfi azt mondta, hogy csak meg akarja hallgatni a rendezvényt, a másik vitatkozni akart volna, de a szervezők nem engedték be erre sem őket.

Eközben a rendezvényen is megjelent két tüntető. Ők nem akarták engedni, hogy elkezdődjön az esemény, de a közönség elnyomta a hangjukat, a kiérkező rendőrök pedig kivezették őket.